**PROJEKTĒŠANAS UZDEVUMS**

objekta “Noliktavas ēkas pārbūve un nojumes nojaukšana” Ganību dambī 32, Rīgā

būvprojekta izstrādei un autoruzraudzībai

|  |  |  |
| --- | --- | --- |
| **I** | **OBJEKTA PASŪTĪTĀJS** – RP SIA “Rīgas satiksme”.  **BŪVPROJEKTA IZSTRĀDES NEPIECIEŠAMĪBAS PAMATOJUMS**:  Noliktavas ēkas pārbūve (lit.007) un nojumes (lit.012) nojaukšana Ganību dambī 32, Rīgā. | |
| **II** | **ZIŅAS PAR OBJEKTU** | |
| Objekta nosaukums: | Noliktavas ēkas pārbūve un nojumes nojaukšana |
| Objekta adrese,  Būvju kadastra apzīmējumi, zemes vienības kadastra apzīmējums: | Ganību dambis 32, Rīga,  01000140114007, 01000140114012,  01000140114 |
| Apbūves laukums | Lit.007 – 203,2 m2  Lit.012 – 62,4 m2 |
| Būvniecības veids: | Pārbūve, nojaukšana |
|
| Būvju grupa: | II grupa |
| Būvju galvenais lietošanas veids: | 1252 – Noliktavas, rezervuāri, bunkuri un silosi  1274 – Citas, iepriekš neklasificētas, ēkas |
| **III** | **BŪVPROJEKTA DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA** | |
| 1. | Lai nodrošinātu pilnvērtīgu ēkas ekspluatāciju atbilstoši tās funkcijai, samazinātu siltuma zudumus un novērstu ēkas konstrukciju bojājumus, kā arī nodrošinātu ēkas konstrukciju atbilstību Būvniecības likuma 9.pantā noteiktajām prasībām, nepieciešams veikt noliktavas ēkas lit.007 atjaunošanu, to pārbūvējot un pielāgojot ekspluatācijas nepieciešamībām, kā arī nojaucot ēku lit.012. Mērķis – izstrādāt būvprojektu atbilstoši Projektēšanas uzdevuma, Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām, saskaņot/akceptēt Būvniecības informācijas sistēmā (BIS) Rīgas domes Pilsētas attīstības departamentā. | |
| 2. | Būvprojekta robežas – noliktavas ēka ar kadastra apzīmējumu 0100 014 0114 007, nojume ar kadastra apzīmējumu 0100 014 0114 012 un zemes vienība ar kadastra apzīmējumu 0100 014 0114 Ganību dambī 32, Rīgā. | |
| 3. | Būvprojekta izstrādātājs (turpmāk – Izstrādātājs) pirms būvprojekta izstrādes veic būvju ar kadastra apzīmējumu 0100 014 0114 007 un 0100 014 0114 012 apsekošanu un būves ar kadastra apzīmējumu 0100 014 0114 007 tehnisko apsekošanu atbilstoši Ministru kabineta 30.06.2015. noteikumu Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana”” un citu spēkā esošo normatīvu aktu prasībām. Izstrādātājs sagatavo apsekošanas aktu un/vai tehniskās apsekošanas atzinumu, nepieciešamības gadījumā veic arī būves konstrukciju detalizētu tehnisko izpēti. Apsekošanas mērķis ir noteikt būves atbilstību [Būvniecības likuma](https://likumi.lv/ta/id/258572-buvniecibas-likums) [9.pantā](https://likumi.lv/ta/id/258572-buvniecibas-likums#p9) minētajām būves būtiskajām prasībām, t.sk. novērtēt būves nesošo konstrukciju mehānisko stiprību un stabilitāti, būves lietošanas drošību, inženiertehniskās sistēmas, esošo ugunsdrošības risinājumus.  Apsekošanas aktā un tehniskās apsekošanas atzinumā konstatēto bojājumu/defektu novēršanas risinājumus iekļaut būvprojekta sastāvā. Tehniskās apsekošanas atzinuma izmaksas būvprojekta izstrādātājs iekļauj būvprojekta dokumentācijas izstrādes izmaksās. | |
| 4. | Izstrādātājs izstrādā būvniecības ieceres dokumentāciju pilnā apjomā, būvprojektu minimālā sastāvā un būvprojektu, saņem visus nepieciešamos saskaņojumos, t.sk. Pasūtītāja un nodrošina būvprojekta akceptēšanu BIS Rīgas domes Pilsētas attīstības departamentā. Būvniecības ieceres dokumentācijas izstrādes laikā, savstarpēji vienojoties ar Pasūtītāju par laiku, organizē būvprojekta izskatīšanu un apspriešanu. Izstrādātājs veic visus nepieciešamos saskaņojumus ar Valsts uzraudzības dienestiem, virszemes un apakšzemes komunikāciju īpašniekiem un zemes īpašniekiem likumā noteiktā kārtībā. | |
| 5. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču nav uzskatāms par izstrādātāju ierobežojošo faktoru attiecīgā būvprojekta izstādei. Tādējādi, izstrādājot būvprojektu, Izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 6. | Izstrādātājs nodrošina būvprojekta izstrādei nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām. | |
| 7. | Inženierizpēte:   * 1. Ģeodēziskā un topogrāfiskā – veic būvprojekta izstrādātājs;   2. Ģeotehniskā – ja nepieciešams, veic būvprojekta izstrādātājs;   3. Hidrometeroloģiskā – ja nepieciešams, veic būvprojekta izstrādātājs.   Inženierizpētes darbu izmaksas būvprojekta izstrādātājs iekļauj būvprojekta dokumentācijas izstrādes izmaksās. | |
| 8. | Nepieciešamības gadījumā īpašuma tiesību apliecinošos dokumentus RP SIA “Rīgas satiksme” piederošiem zemesgabaliem/ēkām sagatavo Pasūtītājs, pārējam objektam – Izstrādātājs. | |
| 9. | Būvprojekts jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 10. | Būvprojekta Izstrādātājs veic būvprojekta izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojekta dokumentācijas izstrādi saistītos uzdevumus sedz Izstrādātājs | |
| 11. | Būvprojektā jāizstrādā visas daļas, kas uzskaitītas būvprojekta sastāvā un jāietver visi detalizētie rasējumi, kas nepieciešami būvobjekta atsevišķo daļu un elementu īstenošanai. | |
| **IV** | **BŪVPROJEKTA SATURS UN NOFORMĒŠANA** | |
| 1. | Būvprojekta saturam jāatbilst vismaz Būvniecības likuma, Aizsargjoslu likuma, Ugunsdrošības un ugunsdzēsības likuma, Enerģētikas likuma, Vides aizsardzības likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 19.04.2016. noteikumu Nr.238 “Ugunsdrošības noteikumu”, Ministru kabineta 28.04.2009. noteikumu Nr.359 “Darba aizsardzības prasības darba vietās”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”, Ministru kabineta 09.06.2015. noteikumu Nr.294 “Noteikumi par Latvijas būvnormatīvu LBN 261-15 “Ēku iekšējā elektroinstalācija”, Ministru kabineta 30.06.2015. noteikumu Nr.328 “Noteikumi par Latvijas būvnormatīvu LBN 262-15 “Elektroniski sakaru tīkli”, Ministru kabineta 17.09.2019. noteikumu Nr.432 “Noteikumi par Latvijas būvnormatīvu LBN 003-19 “Būvklimatoloģija”, Ministru kabineta 25.06.2019. noteikumu Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”, Ministru kabineta 03.05.2017. noteikumu Nr.239 “Būvizmaksu noteikšanas kārtība”, Rīgas domes saistošo noteikumu Nr.106 “Rīgas transporta būvju aizsardzības noteikumi”, Ministru kabineta 28.08.2018. noteikumu Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”, Latvijas valsts standarta LVS EN 12831 “Ēku energoefektivitāte. Siltumslodzes projektēšanas aprēķina metode” prasībām. | |
| 2. | Izstrādātājs būvprojekta sastāvā iekļauj daļas, kuru saturam ir jāatbilst 28.08.2018. MK noteikumu Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām.  Būvprojektā ietvert šādas daļas:  1. Vispārīgā daļa;  2. Tehniskās apsekošanas atzinums (TAA);  3. Arhitektūras daļa (AR);  4. Būvkonstrukciju daļa (BK);  5. Ēkai nepieciešamo inženierrisinājumu daļa:  5.1. Elektroapgāde, iekšējā (EL);  5.2. Elektroapgāde, ārējā (ELT) (ja nepieciešams);  5.3. Apkure, ventilācija, klimata kontroles sistēmas (AVK):  5.3.1. Apkure (AVK-A);  5.3.2. Ventilācija (AVK-V);  5.4. Elektronisko sakaru sistēmas (ESS);  5.4.1. Piekļuves kontrole (ESS- PK);  5.4.2. Apsardzes signalizācija (ESS- AS);  5.4.3. Elektronisko sakaru inženiertīkli (ESS-TK);  5.4.4. Videonovērošana (ESS-VN);  5.5. Ugunsgrēka atklāšanas un trauksmes signalizācijas sistēmas (UATS);  5.6. Lietus ūdens kanalizācijas tīkli (LKT) (ja nepieciešams);  6. Citas daļas, ja tādas nepieciešamas.  7. Ekonomikas daļa:  7.1. Iekārtu, konstrukciju un būvizstrādājumu kopsavilkums (IS);  7.2. Būvdarbu apjomu saraksts (BA);  7.3. Izmaksu aprēķins (T);  8. Darbu organizēšanas projekts (DOP). | |
| 3. | Ja projektēšanas gaitā sagatavojot tehniskos risinājumus rodas nepieciešamība pēc vēl kādas citas būvprojekta daļas izstrādes, kas nav norādīta projektēšanas uzdevuma IV daļas 2.punktā, Izstrādātājs nodrošina vai veic šo daļu izstrādi. | |
| 4. | Ja būvprojekta izstrādātājs uzskata, ka saturu ir lietderīgi papildināt, tad, ņemot vērā projektēšanas uzdevuma nosacījumus un tehniskās prasības un pamatojoties uz savu profesionālo un praktisko pieredzi, papildina būvprojekta saturu. | |
| 5. | Būvprojekta izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Izstrādātājs uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem. | |
| 6. | Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami Būvprojekta realizācijai. Visiem darbu daudzumiem jābūt norādītām ar precizitāti 2 (divas) zīmes aiz komata. | |
| **V** | **NOSACĪJUMI UN TEHNISKĀS PRASĪBAS BŪVPROJEKTA RISINĀJUMU IZSTRĀDEI** | |
| 1. | **Vispārīgās prasības** | |
| 1.1. Izstrādājot būvprojekta risinājumus izmantot ilgtspējīgas būvniecības principus, ievērot zaļā iepirkuma prasības un kritērijus. | |
| 1.2. Būvprojektā jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, t.sk., nodrošināt esošās blakus stāvošās ēkas lit.013 nepārtrauktu darbību. Izstrādājot ēkas lit.012 demontāžas darbu risinājumus un balstoties uz to saistītiem ģenplāna risinājumiem, nepieciešamības gadījumā, ēkai lit.013 paredzēt visu esošo ārējo pienākošo/izejošo inženierkomunikāciju pārbūvi un aizsardzību būvniecības laikā. | |
| 1.3. Energopārvaldības principu ievērošanai paredzēt objektā uzskaites mēraparātu uzstādīšanu energoresursu patēriņa uzskaitei un analīzei. | |
| 1.4. Būvprojektā paredzēt visus nepieciešamos tehniskās ugunsdrošības pasākumus. | |
| 1.5. Par pamatu būves lit. 007 konstrukciju, inženiertīklu pārbūvei izmantot šī projektēšanas uzdevuma ietvaros sagatavoto tehniskās apsekošanas atzinumu. | |
| 1.6. Būvprojekta risinājumiem ir jābūt racionāliem, funkcionāliem un inženiertehniski pamatotiem. Būvprojekta risinājumu izstrādē ir jāņem vērā pasūtītāja prasības, kas norādītas projektēšanas laikā darba grupas sanāksmēs. | |
| 1.7. Visus konstruktīvus risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas būvprojekta Izstrādātājam jāskaņo ar Pasūtītāju. | |
| 1.8. Visām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši Latvijas likumdošanai. | |
| 1.9. Risinājumos jāpiedāvā mūsdienīgus materiālus un iekārtas, lai varētu lietot progresīvas un racionālas būvniecības metodes, kas samazinātu objektu būvniecības laiku, būvniecības izmaksas, ekspluatācijas izdevumus, kā arī paaugstinātu objektu kalpošanas laiku. Būvprojektā jāizvēlas tādi materiāli, tehnoloģijas un iekārtas, lai tās pēc iespējas varētu unificēt. Tomēr unifikācija nedrīkst mazināt objekta kopējo kvalitāti, ekspluatācijas drošību un ērtību. | |
| 1.10. Izstrādātājam jāskaņo būvprojekta risinājumi ar zemesgabalu īpašniekiem normatīvajos aktos noteiktajā kārtībā. | |
| 1.11. Būvprojekta izstrādē ievērot visus Latvijas Republika spēkā esošos LBN normatīvus un LVS EN standartus. Normatīvo aktu izmaiņu gadījumā Izpildītājam jāievēro arī veiktās izmaiņas uz normatīvo aktu pielietošanas brīdi. | |
| 1.12. Jauno inženierkomunikāciju un to sistēmu aprīkojuma izvēli un to izvietojumu telpās projektēšanas gaitā ir jāsaskaņo ar Pasūtītāju. | |
| 1.13. Izstrādājot būvprojekta risinājumus veikt esošo un projektējamo infrastruktūras elementu tehniski ekonomisko izvērtējumu dažādiem variantiem, piedāvājot Pasūtītājam izdevīgākus, arhitektoniski funkcionālus un ilgtspējīgus risinājumus. Būvprojektā iekļautie risinājumi ir precizējami un saskaņojami ar Pasūtītāju būvprojekta izstrādes gaitā; | |
| 1.14. Izstrādājot būvprojekta risinājumus, Izstrādātajam jāņem vērā visu 1. trolejbusu parka teritorijā (skatīt 1.pielikumu) iepriekš saskaņoto spēkā esošo būvprojektu un izstrādes stadijā esošo būvprojektu tehniskos risinājumus. Būvprojektu tehniskiem risinājumiem jābūt savstarpēji saskaņotiem. | |
| 1.15. Izvēloties pārbūvējamās ēkas arhitektūras risinājumus, ievērtēt un ņemt vērā trolejbusu parka teritorijas esošo apbūvi. | |
| 2. | **Prasības AR daļai** | |
| 2.1. paredzēt nojumes (lit.012) nojaukšanu, esošā seguma demontāžu un zaļās zonas izveidi; | |
| 2.2. paredzēt noliktavas ēkas (lit. 007) jumta un sienu konstrukciju, durvju, vārtu, logu, ārsienu apšuvuma (viļņotā azbestcementa loksnes) un jumta seguma (viļņotā azbestcementa loksnes) demontāžu; | |
| 2.3. novērtēt esošo pamatu un grunts pamatnes tehnisko stāvokli un nestspēju, pēc nepieciešamības paredzēt pamatu pastiprināšanu, konstrukciju atjaunošanu vai remontu; | |
| 2.4. projektējamais ēkas plānojums:  2.4.1. viena apkurināma noliktavas telpa aptuveni 30 m2 platībā (telpa Nr. 1);  2.4.2. pārējā ēkas daļā neapkurināma caurbraucama (ar vārtiem pretējās pusēs) noliktavas telpa (telpa Nr. 2); | |
| 2.5. paredzēt noliktavas plauktu sistēmu izbūvi gar telpas Nr.2 vienu ārējo sienu palešu novietošanai ar svaru vismaz 1000 kg un platumu 1,2 m. | |
| 2.6. Sagatavot ēkas fasāžu un pieguļošās teritorijas/būvju (saistīto) vizualizācijas 3D, lai Pasūtītājs var akceptēt izvēlētos risinājumus, pirms MBP iesniegšanas uz saskaņošanu. | |
| 3. | **Prasības BK daļai** | |
| 3.1. iespējams paredzēt šādu būvkonstrukciju pielietošanu pārbūvējamai ēkai esošā būvapjoma ietvaros:  3.1.1. sienām – tērauda konstrukciju karkass ar sendvičpaneļu apdari;  3.1.2. jumtam – tērauda konstrukciju karkass ar sendvičpaneļu apdari vai jumta profilēto lokšņu risinājumu;  3.1.3. paredzēt iekšējo starpsienu starp telpu Nr. 1 un telpu Nr. 2, nodrošinot siltumtehniskās prasības;  3.1.4. paredzēt logus fasādes augšējā daļā dienasgaismas nodrošināšanai telpās;  3.1.5. paredzēt paceļamu vārtu izbūvi, 3 komplekti, izmērs 3,5x2,5(h) metri;  3.1.6. paredzēt ārējo durvju izbūvi, 2 komplekti, blakus vārtiem ieejai telpā Nr. 1 un telpā Nr. 2;  3.1.7. paredzēt betona grīdas;  3.1.8. izvērtēt un sniegt risinājumus ēkas lietus ūdens novadīšanai no ēkas;  3.1.9. paredzēt ēkas apmali. | |
| 3.2. paredzēt pandusu izbūvi pie visiem vārtiem; | |
| 3.3. paredzēt būvdarbu zonas un ēkai pieguļošas teritorijas seguma atjaunošanu; | |
| 3.7. Ievērot LVS EN 16310 un LVS 1046 standartu prasības tehniskā projekta darba rasējumu stadijai. | |
| 4. | **Prasības ESS daļām** | |
| 4.1.ESS-PK Paredzēt piekļuves kontroles sistēmu uz ārējām ieejas durvīm, piekļuvi nodrošinot ar Rīgas satiksmes darbinieka karti. Piekļuves kontroles sistēmas koncepciju precizēt ar Pasūtītāju būvprojekta izstrādes gaitā.  PK sistēmai jābūt savietojamai ar jau esošo PK sistēmu datu bāzes līmenī, veidojot vienotu lietotāju datu bāzi, kas ir integrēta centralizētā uzraudzības un vadības sistēmā Inner Range Integriti. Pasūtītājs plāno attīstīt šādu piekļuves sistēmu, Projektētājam projekta laikā saskaņot sistēmas savietojamību.  Iekļūšanai noliktavas telpās un atsevišķā zona jāparedz drošības risinājumi – jāpielieto bezkontaktu karšu MF 13.56MHz ISO nolasītāji ar autorizāciju.  PK sistēma jāparedz pieslēgt esoša grafiskā programmnodrošinājuma INTG-996901 / Pro Software ar centralizētu uzraudzību un vadību, lai kontrolētu darbinieku plūsmu atbilstoši piekļūšanas kontroles zonējumiem. Izvēlēties kontroles iekārtas ar iebūvēto lokālo atmiņu, nodrošinot sistēmas darbību LAN tīkla bojājuma gadījumos. | |
| 4.2. ESS-AS  Ēkā paredzēt uzstādīt jaunu apsardzes signalizāciju, nodrošināt visu iekštelpu apsardzi, uzstādot durvju atvēršanās un kustības sensorus. Apsardzes sistēmas koncepciju precizēt ar Pasūtītāju būvprojekta izstrādes gaitā.  Apsardzes signalizācijas sistēmas izveidei ir paredzēta integrēta kontroles sistēma. Šī sistēma sevī ietver apsardzes un piekļuves kontroles sistēmu.  Galvenā apsardzes/piekļuves kontroles sistēmas uzraudzība un vadība paredzēta no teritorijā izvietotā apsardzes posteņa un uzņēmuma Centrāldispečeri posteņa Kleistu ielā 28. Sistēmas uzraudzība un vadība jānodrošina ar esoša datora – darbstacijas (atrodas pie sarga) palīdzību, kura aprīkota ar trauksmes un vizualizācijas programmnodrošinājumu I INTG-996901 / Pro Software / NTG-996910 / Extra Client Fx.  Ēkas telpu paredzēts aizsargāt ar atsevišķu apsardzes signalizācijas drošības rajonu, kuru nodrošinās apakšsistēmas elementi – atsevišķa klaviatūra, bezkontaktu kartes nolasītāju (personas identificēšanas nodrošināšanai) un durvju bloķēšanas elementu (pēc nepieciešamības). Šādu sistēmu jāparedz uzstādīt šādām telpām:  4.2.1. Noliktavas zonā;  4.2.2. Atsevišķajā mazajā telpas;  Paredzēt kustību devējus un magnētiskos herkonus, gan durvīm, gan vārtiem.  Pie ēkas izvietot trauksmes sirēnas, kuras signalizē par signalizācijas darbību. | |
| 4.3. ESS-VN  Objektā jāparedz iekšējā un ārējā video novērošanas sistēma, sistēmas koncepciju precizēt ar Pasūtītāju būvprojekta izstrādes gaitā.  Projektā jāiekļauj izbūvēt videonovērošanas (VN) sistēmu, kas savietojama ar jau Pasūtītāja VN sistēmas struktūru.  Jāuzstāda video switch/rakstītājs, kurš savienots ar esošo Pasūtītāja video tīklu. Iekārtas jāizvieto sadales skapjos, lai tām nevar piekļūt nepiederošas personas.  Video kameras izvietot sekojošās zonās:  4.3.1. Ieejas/izejas;  4.3.2. Koplietošanas gaiteņi;  4.3.3. Materiālu izsniegšanas zonas (ja tādas paredzētas);  4.3.4. Ēkas perimetrs. | |
|  | |
| 5. | **Prasības EL/ELT daļām** | |
| 5.1. Izvērtēt objektam nepieciešamo slodzi. Veikt objektā projektējamo un esošo elektropatērētāju slodzes noteikšanu, jaudas aprēķinu. Objekta slodzes palielināšanas gadījumā, ēkas barojošās elektrolīnijas fiziskā novecošanas gadījumā paredzēt esošā ārējā pēcuzskaites elektrotīkla pievada līdz ēkai pārbūvi, veikt ārējās elektroapgādes būvprojekta izstrādi atbilstoši spēkā esošajiem normatīvajiem aktiem, kas regulē elektroietaišu projektēšanu un izbūvi. Kabeļlīnijas trases izvietojumu izvēlēties projektēšanas gaitā. | |
| 5.2. Paredzēts demontēt visas ēkas esošās elektroiekārtas, t.sk. spēka un apgaismojuma tīklus. Visām projektējamām sadalnēm ir jāparedz 20-30% rezerve jaudas ziņā.  Sadalnes elementiem, kas būs jāapkalpo, jābūt pieejamiem no sadalnes priekšpuses. Sadalņu elementiem, kuriem jābūt novietotiem atklāti un pieejamiem normālas darbības laikā (drošinātāju nomaiņai utt.), jānodrošina automātiska atvienošana no strāvvadošām daļām pirms durvju vai vāku atvēršanas, kā arī drošu drošinātāju noņemšana. | |
| 5.3. Telpām ar paaugstinātu bīstamību patērētāju elektriskās ķēdes paredzēt pieslēgt caur noplūdstrāvas aizsargslēdzi, kas atslēdz bojāto elementu no elektriskā tīkla, ja noplūdes strāva pārsniedz 30mA. | |
| 5.4. Nepieciešamā elektroapgādes drošuma sasniegšanai, elektroietaisēm, kurām nav pieļaujamas īslaicīgas standartam atbilstošas sprieguma novirzes, paredzēt uzstādīt nepārtrauktas barošanas avotus (UPS). | |
| 5.5. Projektējot apgaismojuma elektrotīklu, paredzēt izmantot tikai energoefektīvu LED tipa gaismas armatūru, kā arī ieviest inovatīvus, efektīvus un ekoloģiskus apgaismojuma sistēmas elementus - intervālu taimerus, krēslas sensorus u. c. , kas ļaus samazināt objekta elektroenerģijas patēriņu un izmaksas, nodrošinās objekta siltumnīcefekta gāzu emisiju samazināšanu, uzlabos objekta apgaismojuma kvalitāti. Ievērot zaļā iepirkuma prasības un kritērijus. Būvprojektam pievienot apgaismojuma aprēķinus un vizualizāciju Dialux/Optiwin programmā. | |
| 5.6. Izstrādāt objekta zemēšanas, potenciālu izlīdzināšanas un pārsprieguma aizsardzības sistēmu tehniskos risinājumus. Noteikt objekta zibensaizsardzības līmeni, ņemot vērā būves raksturlielumus un riska kritērijus, un izvērtēt objekta zibensaizsardzības sistēmas izbūves nepieciešamību. | |
| 6. | **Prasības AVK daļai** | |
| 6.1. AVK-A paredzēt elektrisko apkuri telpā Nr.1, nodrošinot gaisa temperatūru ap +15 oC; | |
| 6.2. AVK-V paredzēt dabisko ventilāciju. | |
| 7. | **Prasības UATS daļai**  Automātiskās ugunsgrēka atklāšanas un trauksmes signalizācijas sistēmas projekts un būvdarbi jāizpilda atbilstoši LBN 201-15 un standarta LVS CEN/TS 54-14 „Ugunsgrēka atklāšanas un ugunsgrēka trauksmes sistēmas. 14.daļa” noteikumiem.  Ēkā paredzēt kabeļu izbūvi un pieslēgšanos pie Pasūtītāja esošās ugunsdrošības sistēmas analogā – adrešu sistēmas pults savietojama ar teritorijā jau uzstādīto sistēmu, Juno-net sistēmu. Ugunsdrošības signalizācijas gala iekārtas ir Pasūtītāja rīcībā, tās nav nepieciešams uzstādīt jaunas.  Detektoru izvietošana un daudzums jāaprēķina, pamatojoties uz arhitektūras plāniem un ievērojot EN 54-14 normatīvu prasības.  Pārējo papildus iekārtu un materiālu daudzumu precizēt izmantojot automātiskās ugunsgrēka atklāšanas un trauksmes signalizācijas sistēmas izvietojumu un darba shēmas. | |
|
| 8. | **Prasības DOP daļai** | |
| 8.1. Izstrādāt transporta un gājēju kustības organizācijas shēmu gan būvdarbu procesam, gan ekspluatācijai pēc objekta nodošanas ekspluatācijā. Izstrādāt būvdarbu kalendāro plānu | |
|  | 8.2. Būvdarbu laikā nedrīkst būt traucēta Rīgas satiksmes sabiedriskā transporta kustība teritorijā. | |
|  | 8.3. Nepieciešamības gadījumā paredzēt jaunus pagaidu inženiertīklu pieslēgumus (ūdensapgādi, kanalizāciju, elektroapgādi u.c.). | |
| **VI** | **BŪVPROJEKTA IZSTRĀDES LAIKS UN IESNIEGŠANAS KĀRTĪBA** | |
| 1. | Starpziņojumi:  Ne retāk kā reizi mēnesī Izstrādātājs sniedz Pasūtītājam progresa atskaiti par iepriekšējā mēnesī izpildītajiem darbiem, kurā uzskaita un pielikumā pievieno izstrādāto dokumentāciju (rasējumus, atzinumus, shēmas, aprakstus u.c. dokumentus).  Ne ilgāk kā 2 (divu) mēnešu laikā pēc līguma parakstīšanas, būvprojekta izstrādātājs iesniedz un saskaņo starpziņojumu, kurā iekļauj ne mazāk kā šādu informāciju:   * + - Tehniskās apsekošanas atzinums;     - Tehniskie vai īpašie noteikumi;     - Inženierizpētes dokumenti;     - Arhitektūras risinājumi – stāvu plāni, fasādes, vizualizācijas.   Pirms būvprojekta saskaņošanas ar inženierkomunikāciju īpašniekiem, būvprojekta izstrādātājs būvprojekta risinājumus saskaņo ar Pasūtītāju. | |
| 2. | Izstrādātājs iesniedz Pasūtītājam izstrādātu būvprojektu un būvatļauju ar Rīgas domes Pilsētas attīstības departamenta izdarītu atzīmi par projektēšanas nosacījumu izpildi ne vēlāk kā **40 (četrdesmit)** nedēļu laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības.  Termiņā ir iekļautas visas projektēšanas uzdevumā norādītās un veicamās darbības. Termiņā ir iekļautas visas darbības, kas saistītas ar dokumentācijas saņemšanu un saskaņošanu ar tehnisko un īpašo noteikumu izdevējiem, kā arī visām atbildīgajām institūcijām un Pasūtītāju. | |
| 3. | Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojekta dokumentāciju pēc tās akceptēšanas Rīgas domes Pilsētas attīstības departamentā iesniegt Pasūtītājam 2 eksemplāros drukātā formātā un digitālā formātā (uz datu nesēja):   * teksta materiāli elektroniskā formā, izmantojot Microsoft Office programmnodrošinājumu; * grafiskos materiālus ieteicams noformēt, izmantojot AutoCAD (*\*.dwg* formātā) programmnodrošinājumu; * viss būvprojekts kopā *\*.pdf* formātā, * visas tāmes *\*.excel* formātā;   visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli. | |
| **VII** | **AUTORUZRAUDZĪBA** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. | |
| 2. | Izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikas spēkā esošajiem normatīvajiem aktiem. | |
| 3. | Izstrādātājs apņemas veikt autoruzraudzību no brīža, kad būvatļaujā tiek izdarīta atzīme par būvdarbu uzsākšanas nosacījumu izpildi līdz būvdarbu pilnīgai pabeigšanai un objekta pieņemšanai ekspluatācijā. | |
| 4. | Atlīdzība par objekta autoruzraudzības pakalpojumiem tiek iekļauta būvprojekta izstrādes izmaksās. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā Autoruzraugs nodrošina bez papildu maksas. | |
| **VIII** | **PIELIKUMI** | |
| 1. | 1.trolejbusu parka Ganību dambī 32, Rīgā, objekta novietnes plāns uz 1 lpp. | |
| 2. | Būves tehniskās inventarizācijas lieta uz 4 lpp. | |
| 3. | Fotofiksācijas shēma uz 4 lpp. | |